《奉和人日宴大明宫恩赐彩缕人胜应制》
唐代·韦元旦

鸾凤旌旗拂晓陈，鱼龙角牴大明辰。青韶既肇人为日，

绮胜初成日作人。圣藻凌云裁柏赋，仙歌促宴摘梅春。

垂旒一庆宜年酒，朝野俱欢荐寿新。

作者简介：韦元旦,京兆万年人。擢进士第，补东阿尉，迁左台监察御史。与张易之为姻属。易之败，贬感义尉。后复进用，终中书舍人。